**Mankolan koulun vanhempainyhdistys Pöytäkirja**

**Järjestäytymiskokous**

**Aika** 27.09.2023 klo 18.00

**Paikka**  Mankolan yhtenäiskoulu, opettajainhuone

**Paikalla** Elina Lapinlampi puheenjohtaja, Hannamari Pitkänen, Kirsi Sipola, Piia Takala, Maiju Maukonen, Johanna Harju, Kati Riivari, Mari Hokkanen, Katja Annala, Pipsa Teerijoki, Riikka Lamminpää kokouksen sihteeri sekä muita vanhempia.

1. **Kokouksen avaaminen**

Puheenjohtaja Elina Lapinlampi avasi kokouksen klo 18.05.

1. **Kokouksen laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi.

1. **Toimihenkilöiden valinta**

Hallituksessa jatkavat Maiju Maukonen, Mervi Turunen, Hannamari Pitkänen, Piia Takala, Johanna Harju, Kirsi Sipola, Elina Lapinlampi ja Riikka Lamminpää. Hallitukseen uutena ovat ilmoittautuneet Mari Hokkanen, Katja Annala ja Kati Riivari. Uuden hallituksen lukumäärä on 11. Puheenjohtajaksi valittiin Elina Lapinlampi, varapuheenjohtajaksi Hannamari Pitkänen, rahastonhoitajaksi Mervi Turunen ja sihteeriksi Riikka Lamminpää. Lisäksi Maiju Maukonen /viestintä, Johanna Harju /hankintavastaava, Kirsi Sipola /tapahtumavastaava, kokousviestintä, Piia Takala /Wilma-vastaava, yhteyshenkilö koulun suuntaan.

1. **Tulevien tapahtumien läpikäynti**

Koulun puolesta tapahtumista ei ole vielä uutta tietoa. Koulun 10-vuotisjuhla on 30.11.2023. Rehtori pyysi pientä Mankelin tervehdystä/esitystä/puhetta koulun juhlaan. Pirkko Ratista voisi mahdollisesti kysyä kertomaan Mankelin alkuajoista ja nykyisistä jäsenistä sovitaan joku/jotkut kertomaan lähiaikojen toiminnasta. Maiju voisi tehdä diaesityksen tms esityksen taustalle, esim. koulun facebook -sivuilta löytyy materiaalia tähän.

Mannilan asukasyhdistyksen joulukalenteriin pohdittiin osallistumisehdotuksia ja päädyttiin varaamaan päiväksi 14.12.2023. Yksi ajatus oli emäntäkoulun -rakennuksen ikkunoiden koristelu ja valaiseminen. Oppilaat voisivat olla suunnittelemassa ikkunoita, mutta tässä ehdotuksessa ongelmaksi muodostui ledivalojen riittämättömyys. Myös aiemmin suosiota kerännyttä pupujen ikkunaa mietittiin osaksi joulukalenteria, ikkunaan voisi tuoda muitakin eläimiä; hiiriä, marsuja yms mitä siihen olisi tarjolla. Eläinten joulu -ehdotus sai kannatusta; koirien ulkoiluttajat toisivat koiria (tai muitakin eläimiä) koulun pihalle ja lapset saisivat rapsutella, tähän yhdistyisi koulun puput + mahdolliset muut eläimet ikkunassa. Eelis Maljonen voisi mahdollisesti tuoda maalaamiaan eläintauluja myös näytille joulukalenteri-ikkunaan. Ypri -luokka voisi olla yhtenä tekemässä ikkunan koristeluja muiden ryhmien ohella.

Mankeli osallistuisi joulumarkkinoille 23.11.2023 mahdollisesti omalla ständillä ja ihmiset saisivat tulla juttelemaan ja kyselemään Mankelin toiminnasta. Johanna sai jaettavista suunnitelluista heijastimista tarjouksen; 1,30€/kpl ja pienin erä 250kpl. Pohdittiin, että heijastimet olisivat aika iso investointi ja sen rahan voisi käyttää ehkä paremminkin johonkin muuhun, kuten koulun tukemiseen. Joulumarkkinoilla Mankeli voisi järjestää esim. ilmaisen kakkuarvonnan tai jonkinlaisen joulukorin arvonnan (esim. kynttilöitä, valoja tms). Ständillä voisi myös liittyä mukaan Mankeli viestii -ryhmään.

Piia selvittelee, onko tiimeillä ollut suunnitelmaa Halloween tai ystävänpäivä -discoon liittyen. Kartoitetaan, mikä ryhmä/mitkä ryhmät olisivat mukana discon järjestelyissä; kahvio, muu ohjelma, pöytien järjestely. Mahdollisesti kutosluokille näitä tehtäviä voisi tarjota osaksi luokkaretkikassan kartuttamista.

Hyvinvointi -iltaa mietittiin taas tammikuulle (mahdollisesti viikko 3 tai 4), siinä tärkeänä aiheena voisi olla kiusaaminen (somessa ja muutenkin). Mm. miten vanhemmat voisivat tunnistaa kiusaamista ja miten myös kiusaajan vanhemmat voisivat toimia kiusaamistilanteiden tullessa ilmi. Kuraattori, psykologi ja terveydenhoitaja sekä mahdollisesti kaupungin kiusaamisen vastaisen toimintamallin hanketyöntekijä Tiia Thil voisivat olla mukaan pyydettävien joukossa. Vapettamisesta voisi myös tulla mahdollisesti joku kertomaan, mitä se on ja jakamaan tietoa vanhemmille, jos tähän löytyisi joku sopiva henkilö. Jyväskylän Ankkuri -tiimiä tai Esa Linnaa (kertomaan uusista lasten/nuorten käyttämistä sovelluksista yms) voisi myös pyytää mukaan. Mietitään vielä hyvinvointi -iltaa myöhemmin tarkemmin.

1. **Talousasiat**

Mankelin tilin saldo 27.9.2023 9549,58 euroa.

26.9.2023 +2866,70 Kuvaverkko

14.9.2023 -63,70 K-market Kymppi (Eppujen ilta)

5.9.2023 -25,11 Nordea

28.8.2023 -170,00 Riitta Toppinen, Shakkilaudat hakemuksen pohjalta

3.8.2023 -24,30 Nordea

1.8.2023 +200,00 Jyväskylän kaupunki, nuorisotoiminnan avustukset

Liiveistä odotetaan vielä laskua.

1. **Muut asiat**

Mietittiin, että siirrettäisiin Mankelin tiedostot Google driveen, koska Teams ei ole ollut oikein toimiva.

Puhuttiin rehtorin kanssa yläkoululaisien puhelimien käytöstä tunnilla ja se on edelleen kielletty, muita kun sovituissa koulutehtävissä. Kuitenkin vaikuttaa siltä, että tunneilla oppilaat käyttävät kielletyllä tavalla puhelimia mm. lunttaamiseen ja viihteeksi. Puhelimien etukäteen kerääminen pois ei ole tällä hetkellä lain puolesta mahdollista. Puhelimia käytetään myös tunneilla/ koulumatkoilla kiusaamiseen, kuten toisten oppilaiden tai opettajan kuvaamiseen.

Rehtori kertoi lauantai -koulupäivästä, silloin ei päästy juuri ulkoilemaan sateisen sään takia alkuperäisistä suunnitelmista poiketen. Päivä onnistui kuitenkin mukavasti ja siitä tuli hyvää palautetta. Helatorstain jälkeinen perjantai ensi vuoden puolella tulee sitten vapaaksi tästä lauantai -koulupäivästä.

Vertti -toiminnasta oli keskustelua. Yleensä koululla on sitä järjestetty, ainakin, jos tarvetta on useammalle, vaikka muuten koulun toimintaa ei sinä päivänä olisikaan.

Koululle oli tehty uhkausviesti, ja asiaa selvitellään poliisin puolelta edelleen. Opettajat juttelivat oppilaille asiasta, erityisesti uhkauksen kohteena olleelle luokalle. Muille oppilaille asioista puhuttiin lähinnä, jos niistä nousi jotain keskustelua/huolta. Syksy on kuitenkin kaiken kaikkiaan alkanut aika rauhallisesti. Uusilta opettajilta tullut palautetta, että Mankolassa puututaan tiukasti kiusaamiseen ja pidetään hyvin kiinni säännöistä.

Ensi viikolla koululle tulee tutustumaan yliopiston väen kanssa kestävän kehityksen opettajia ulkomailta. Oppilaat saavat, aikuisia tukenaan, esitellä kansainvälisille vieraille paikkoja ja testata kielitaitoaan käytännössä. Jyväskylän on talous hyvin tiukilla, tämän takia koululla on hankintakielto päällä. Kuljetuksia ei tällä hetkellä ole saatavilla, muutoin kuin uimahalliin. Kuitenkin kotitalouden ja käsitöiden hankinnat on turvattu uimahallikyytien lisäksi. Yrityskylät ja kulttuurikompassi jatkuvat myös ennallaan. Tässä tiukassa taloustilanteessa Mankelin tuki koululle on erityisen tärkeää, mm. bussiliput ja ypri-luokkien taksikyydit olisivat haluttuja retkipäivien mahdollistamista varten.

Koulun 10-vuotis juhlapäivälle rehtori ehdotti, että Mankeli voisi tukea mahdollisesti lasten juhlaruokailua, jalkapalloille ja pumpuille voisi olla tarvetta. Piia tarkistaa Jannelta pallojen tarvetta.

Piia ehdotti biologian, maantiedon ja vieraiden kielten opettajia seuraaviksi vierailijoiksi kokouksiin. Kielten opettajat voisivat vaikka tulla ensin, koska kielivalintoja aletaan mainostaa joulun alla. Keväämmällä voisivat tulla biologian ja maantiedon opettajat, kun kasvien kasvatus ym alkavat olla taas ajankohtaisempia. Oppilaat tai toisen asteen media -alanopiskelijat voisivat tehdä esittelyvideoita koulusta, Elina ja Johanna olivat tätä hieman jo ideoineet. Videon avulla voisi tutustua koulun tiloihin paremmin.

1. **Seuraava kokous**

Seuraava kokous tiistaina 07.11.2023 klo17.30.

1. **Kokouksen päättäminen**

Puheenjohtaja päätti kokouksen klo 20.30.